
ŠAKIŲ RAJONO SAVIVALDYBĖS  TARYBA

SPRENDIMAS

DĖL ĮPAREIGOJIMO PARENGTI PANOVIŲ PAGRINDINĖS MOKYKLOS IR KUDIRKOS NAUMIESČIO VINCO KUDIRKOS GIMNAZIJOS REORGANIZAVIMO SĄLYGAS

 
2008 m. vasario 21 d. Nr. T-47
Šakiai
 

 

 


Savivaldybės taryba, vadovaudamasi Lietuvos Respublikos civilinio kodekso (Žin., 2000, Nr.74-2262) 2.99 str. ir Vyriausybės 1996 m. gegužės 10 d. nutarimu Nr. 554 „Dėl biudžetinių įstaigų reorganizavimo ir likvidavimo tvarkos patvirtinimo“ (Žin., 1996, Nr.46-1120), nusprendžia,


įpareigoti savivaldybės administracijos Švietimo ir sporto skyrių, Panovių pagrindinės mokyklos ir Kudirkos Naumiesčio Vinco Kudirkos gimnazijos vadovus parengti:


1. dviejų juridinių asmenų − Panovių pagrindinės mokyklos ir Kudirkos Naumiesčio Vinco Kudirkos gimnazijos reorganizavimo sąlygas ir paskelbti jas viešai spaudoje, numatant, kad reorganizavimas bus vykdomas jungimo būdu − prie Kudirkos Naumiesčio Vinco Kudirkos gimnazijos prijungiant Panovių pagrindinę mokyklą;


2. po reorganizavimo veiksiančios mokyklos nuostatus.

 

 

Meras
                                                                 
Juozas Bertašius

